钦定古今图书集成/方舆汇编/职方典/第1458卷 > 云南府山川考二〈水利附〉通志府志合载
## 钦定古今图书集成/方舆汇编/职方典/第1458卷 > 云南府山川考二〈水利附〉通志府志合载

安宁州

太极山　在州城内。危石如屏，文类古琴、断漆双株。梅树倚石而生，下多居民，烟火环列，为一州枕藉。

洛阳山　，在州东十里。峰峦峭立，花如锦障。段氏凿十六罗汉于石壁，下有流泉，上有《禹碑》。泉流经东桥，灌田三千馀亩。

罗青山　在州西二里。上有罗青庙，庙前泉甚甘美。

岱晟山　在州北十五里。峰如笔架，又名“笔架山。” 居坎位，又名“坎山。”

葱山　在州西北十里。耸冠诸山。其北为凤城山。山腰古刹为曹溪寺，有优昙花树。康熙二十九年，总督范承勋建护花山房于寺左。有记。按《明通志》并《明一统志》，在州城西北二十里。圭山　俗名白华山，在州西城内，其形如圭。岈嵕山　在州城西北五里。

凤城山　在葱山北

凤栖山　在州城北五十里。山势如屏，俗传“凤栖其上。”

龙宝山　在州城东二里。山形起伏如龙，前有小丘，如掇珠状。

虎丘山　在州城北三里，自葱山发脉。山巅有石，状如虎头，古神僧立梵字碑文镇之。

龙马山　在州城东十五里。两岩巉峭，相传阿育王太子追神马于此。

彩凤山　在州城南十五里。峰峦秀拔，俨如凤羽辉煌。

沙河　，发源清水关，经龙马山，亘百馀里，合流螳川州东，田亩资其灌溉。

洪源盐井　俗名“大井” ，在州城内西。

大界盐井　在州城内北。

石盐井　在州城外东北。

河中盐井　与石井相连。四井俱明洪武年间开，今皆久废。

新井　在州城东河内，明隆庆年间开。今移下数十丈，仍居河中，煎盐办课。年来卤淡薪贵，煎办甚艰，更兼

皇清康熙丙子以后，叠遭水患，井被淹没，或一月两

月不止，不无误煎误课之累，官灶两困矣。康熙丁亥，水患异常，井塞亭坍。州守高𨱅开濬，重建“文明井　” ，在州学大门内。

观音井　在罗青山上

香海井　在龙宝山上。其水一日三潮。

螳螂川　在州北，以水中有洲，其形类螳螂也。源自滇池，经富民、武定，入金沙江。

碧玉泉　在州北十里。出崖穴间，不假甃治，清洁香温。其中二石，深碧如玉。明杨慎题为“天下第一汤。”

国朝康熙二十八年，总督范承勋巡抚石林，按察使。

司许弘勋别凿二池，曰“小玉” ，曰“漱玉” ，旁建“尊竹山房” 、云涛寺、雪韵轩诸胜，杂峙于环云岩、虚明洞、“醒石” 、“醉石” 之间，幽雅莫可名状。

“石淙　” 在螳螂川中。有石如砥柱，水触成琤琮之声。明杨文襄一清因以为号。

罗次县

卧龙山　在县西南二十里。

嵩华山　在县西

白花山　，在县北二十里。春时山花遍岭，其色如云。

玉龙山　在县东南五里，中有石窦，涌水如龙。九成山　在县南二十五里。或曰九峰，或曰九涌。按《明一统志》并《明通志》在县治南五里。崛嵕山　在县南十五里。旧名穹荡，上有穹荡庵。

金凤山　在县西五里。翔舞如凤，为县治之宾山。

子望母山　凡二，一在县旧治东北四十里，一在县西三十里。

分水岭　在县东十里。其下一水，分流南北，从南流者入富民大河归金沙江，从北流者入禄丰大河归元江。

九岳坪　，在县东南三十里。九岭相连，赴省要道。

北城河　按《府志》，“其源出自穹岩山，由县东流达西南，宛若玉带。”

碧城河　按《县志》在县郭外，绕县城入金水河。金水河　源自九成山，合星宿河注于沅江罗次之带水也。

星宿河　源出县西，由禄丰而南，经易门入沅江。

黑箐龙潭　在罗次县西北隅。其潭深邃，常有雾封潭口。相传有龙伏于此。天旱祈雨，每多应验。

禄丰县

西山　在县西十里。庙学建其上。

鳌头山　在县西十里

象头山　，在县北十里。

马鞍山　在县北五十里。

五台山　，在县北五十里。

三次和山　，在县西五里。苍翠如屏，旧名“蒙荅䌸山。”

南平山　在县西十五里。三面陡峻，其峰南稍平，故名。

姚陵山　在县东北三十里，旧名“骥踪笼。” 孤峰特秀，其巅有泉，古寨存焉。

大河　在县西

星宿江　在县河清门外。发源武定，至县则浩大汪洋，达元江注交趾入海，造有星宿桥。东河　在县北里许。发源罗次，至县投星宿河，造有飞虹桥。

南河　在县南十里，系山涧之水投入大河，造有“启明桥。”

昆阳州

凤仪山　在州城西三里。势若奋飞，俯视群峰滇海，如在掌上。

冠盖山　在州西三里。群峰屏列，苍翠层环，两水抱流其下，汇入滇池。

金屏山　在州西四里。“云联霞属，凤翥鸾骞，为州屏障。”

三台山　在长松山右，相传祥光夜发，山峡有灵泉。

石头山　在州西三十里，下有石洞。

九龙山　在州西四十里，上有白云洞。

真武山　，在州北三里。上建八蜡庙。

仙卧山　：在城东北十里，一名“白鸟山。” 相传有道人修炼于此。

仙鹤山　在州城北十里。层峦叠翠，面临昆池、太华两峰并峙其侧。传有仙鹤飞翔之异，故名。天马山　在州西南六里。双峰屹立，势若天马行空。山巅云合则雨，云散则霁，农人于此验阴晴焉。

金龟山　在州南十里。形如伏龟，群流环绕，松竹蓊蘙，上建有阁。

御屏山　在州东南五里。其下有谷，常产幽兰，即“凤踪兰谷” 也。为郡中之胜地。康熙三十二年，吏目傅世远同郡绅士新建文峰塔于上。宝应山　在州东南十里。

龙泉山　在州东十里。山崖秀拔，泉水湍泻，景胜诸山。

白鹤山　，在州西南一百二十里。

三元峰　在州南十五里，上有三峰，名极耸秀。“望州山　” ，在州北十里，《回盼州》治。

长松山　在州西五里。上多松木。

珊蒙果山　在州西十里。秀列三峰，奇分四面。云龙山　在州西北十五里。冈峦耸拔，云结则雨。

葱蒙卧山　，在州西一百二十里。上有汉人旧城及《王仁求碑》。

光熠山　在州西南一百三十里。上有岩，又有小城。

月山　在州西二里。按《府志》：在州城之后，形如半月，三小山环拱于旁，俗称三星伴月。州城建其麓。

渠滥川　在州东南五里。由东北入滇池。三洞泉　，在平定乡小山下。石洞凡三，中有流水，会而为潭，内出青白大鱼，俗呼“随龙鱼” ，人不敢捕。

古龙泉　在州西二里新城内。

海口　，在州北三十五里海门村，滇池从此西

流二十里折入螳川口，易淤塞，每岁修濬，盖因滇池之水由此瀹泄也。

东湖　俗名“草海” ，在州东门外征元阁前。莲藻平铺，桃柳掩映，渔舟贾舶，往来如织。

翻水洞　在州西三十里石头山下。泉水沸涌而出，深不可测。

万户井　在州循礼坊

易门县

灯笼山　：在县东北八里。

虎头山　在县东

鼓山　在县东

庙儿山　在县东三十里。

众山　，在县西北二里。

智勇山　在县北。山甚耸峭，下临县城。

黎崖山　在县南五十里。峰入云际，下有平谷。禄益山　，在县西一百里。上有閟依土城，昔为善阐边戍之所。

九渡河　，源出和曲，入沅江，经莲花滩达南海。资利河　，在旧三泊县北，入螳螂川。

易江　在县西北。自罗衣岛发源，入绿汁江。绿汁江　在县西。

大龙泉　在县西五里

小龙泉　在县北三里

乌龙潭　在县东